Robbery (film, 1967)
Robbery () je britanski kriminalistički film snimljen 1967. godine u režiji Petera Yatesa. Temelji se na istinitim događajima, odnosno na spektakularnoj pljački poštanskog vlaka koja se odigrala nekoliko godina ranije u Engleskoj i bila proglašena "zločinom stoljeća". Scenarij je djelomično historijske detalje zamijenio sa fiktivnim događajima i likovima, uključujući protagonista, vođu bande kriminalaca koga tumači Stanley Baker. Radnja započinje drskom pljačkom dragulja koja je izvedena samo zato da financira pljačku vlaka, koja je detaljno planirana, ali čije izvođenje priječe brojne poteškoće i neočekivani problemi.

Film je nastao po ideji samog Yatesa, koji je za nju zainteresirao Bakera, koji je pristao producirati film. Iako su likovi fiktivni, Yates se trudio samu scenu pljačke rekonstruirati na temelju zapisnika sa suđenja, a film se isticao inzistiranjem na realizmu, uključujući naizgled banalne detalje policijske istrage. Iako je film postigao solidan komercijalni uspjeh, nije naročito impresionirao kritičare. Za samog Yatesa je bio važniji dojam koji je film ostavio na američkog glumca Stevea McQueena i producenta Philipa d'Antonija; oni su bili izuzetno impresionirani scenom automobilske potjere te su zbog nje odlučili upravo Yatesa angažirati za svoj predstojeći film Bullitt gdje je Yates režirao antologijsku scenu automobilske potjere.

Uloge

 Stanley Baker ... Paul Clifton
 Joanna Pettet ... Kate Clifton
 James Booth ... Inspektor George Langdon
 Frank Finlay ... Robinson (član bande)
 Barry Foster ... Frank (član bande)
 William Marlowe ... Dave Aitken
 Clinton Greyn ... Jack (član bande, vozač za bijeg)
 George Sewell ... Ben (član bande)
 Glynn Edwards ... Vođa jedinice
 Michael McStay ... Don
 Martin Wyldeck ... Glavni policajac
 Rachel Herbert ... Učiteljica
 Patrick Jordan ... Freddy
 Barry Stanton ... Vlasnik parkirališta
 Ken Farrington ... Sedmi pljačkaš
 Ivor Dean ... Poštanski radnik (nenaveden na špici)
 Mike Pratt ... Doušnik na željezničkoj stanici (nenaveden na špici)
 John Savident ... Policajac sa alzaškim psom (nenaveden na špici)
 Frank Williams ... Zatvorski kontakt (nenaveden na špici)

Izvori

Vanjske veze
 
 

Britanski filmovi
Kriminalistički filmovi
Akcije (filmovi)
Dramski filmovi
Pljačkaški filmovi